open-index/open-wikipedia-markdown huggingface dataset:
רשימת אחשדרפנים של לידיה

לאחר כיבוש לידיה בידי כורש הגדול שלטו עליה אחשדרפנים מטעם השלטון הפרסי. הם היו ממונים על גביית המיסים ועל בית המשפט וזכו לעצמאות נרחבת.

* טבלוס (546 לפנה"ס - 545 לפנה"ס)
* מזרס (545 לפנה"ס - 544 לפנה"ס)
* הרפגוס (544 לפנה"ס - ?)
* אורוטס (530 לפנה"ס - 520 לפנה"ס)
* באגואס (520 לפנה"ס - ?)
* אוטאנס (517 לפנה"ס)
* ארטפרנס הראשון (513 לפנה"ס - 492 לפנה"ס)
* ארטפרנס השני (492 לפנה"ס - 480 לפנה"ס)
* פיססוטאנס (440 לפנה"ס - 415 לפנה"ס)
* טיספרנס (415 לפנה"ס - 408 לפנה"ס)
* כורש הצעיר (408 לפנה"ס - 401 לפנה"ס)
* טיספרנס כהונה שנייה (400 לפנה"ס - 395 לפנה"ס)
* תיטראוסטס (395 לפנה"ס - ?)
* טיריבזוס (בערך משנת 392 לפנה"ס - ?)
* סטרותס (? - ?)
* טיריבזוס כהונה שנייה (בערך משנת 389 לפנה"ס - ?)
* אאוטופרדטס (365 לפנה"ס)
* ספיתרידטס (? - 334 לפנה"ס)

## לקריאה נוספת
* הרודוטוס. **היסטוריה**. תרגמו וכתבו מבואות: בנימין שימרון ורחל צלניק-אברמוביץ. פפירוס, בית ההוצאה - אוניברסיטת תל אביב, 1998.
*משה עמית, **תולדות יוון הקלאסית**, הוצאת מאגנס, תשס"ב 

* Herodotus. Translated by A.D. Godley. The Loeb Classical Library. Cambridge (MA), Harvard University Press, and London, William Heinemann, 1922 (reprinted 1971). Digitized copy in:  Perseus
* Diodorus Siculus. *Library of History*. Translated by C.H. Oldfather, R.M. Geer, C.L. Sherman, F.R. Walton and C.B. Welles. Loeb Classical Library. Cambridge, MA, Harvard University Press; London, William Heinemann, 1933-1967.
* Plutarch. *Lives*. Translated by Bernadotte Perrin. Loeb Classical Library. Cambridge (MA), Harvard University Press, and London, William Heinemann, 1914-1926. 11 vols. Digitized copy in: penelope.uchicago.edu
* Xenophon. *Hellenica*. Translated by Carleton L. Brownson. Loeb Classical Library. Cambridge (MA), Harvard University Press, and London, William Heinemann. vol. 1:1918, vol. 2: 1921. Digitized copy in: Perseus


קטגוריה:הממלכה האחמנית
קטגוריה:אחשדרפנים
אחשדרפנים של לידיה
א.ב מתכננים

**א.ב. מְתַכְנְנִים** היא חברת אדריכלות ישראלית, אחת מחברות התכנון הגדולות בישראל, העוסקת בתכנון מיזמים בישראל ומדינות נוספות. החברה מתכננת כ-1,500 מיזמים בשנה.

החברה בבעלות משותפת של הקיבוצים: אור הנר, בארי, גבים, גבעת ברנר, גניגר, דגניה ב', חצרים, כפר בלום, כפר עזה, מעין צבי, נען, עין כרמל, צרעה, רמת רחל, רעים, שפיים ושל מתכנניה הבכירים. לחברה משרדים בתל אביב, קריית שמונה, צמח, חיפה ושער הנגב, ומוקדי פעילות בחו"ל דרך נציגויות ושיתופי פעולה עם חברות בינלאומיות.

## היסטוריה
המשרד הוקם על בסיס "המחלקה לתכנון של התנועה הקיבוצית המאוחדת", שהוקמה ב-1943 ופורקה ב-1990. תחילתה של המחלקה לתכנון הייתה במחלקות נפרדות לתכנון של הקיבוץ המאוחד ואיחוד הקבוצות והקיבוצים, שנקראו "המחלקה הטכנית" והתאחדו ב-1969. במחלקה לתכנון עבדו בין היתר אדריכלים, מהנדסים ואדריכלי נוף, ברובם חברי קיבוצים. עיקר עבודתה הייתה בקיבוצים, ולמעשה, היא המקום שבו עוצבה דמותם החזותית של רוב הקיבוצים בישראל, כפי שהיו במחצית השנייה של המאה ה-20. במקביל, פעלה בקיבוץ הארצי "המחלקה הטכנית" שעסקה בתכנון דומה.

בשיא תנופת הבנייה בקיבוצים, בתחילת שנות ה-80, עבדו במחלקת התכנון כ-200 עובדים. עם המשבר הכלכלי בקיבוצים החל שפל הולך ומעמיק בבנייה הקיבוצית, כולל במגזר התעשייתי, והמחלקה נאלצה לבצע מהלכי צמצומים שהסתיימו בפירוקה ב-1990 ובמכירתה לגורמים פרטיים. במשרדיה, ששכנו בבית הקיבוץ המאוחד, החלה לפעול חברת "א.ב. תכנון", ששינתה בהמשך את שמה ל"א.ב. מתכננים".

## מיזמים
מיזמים עיקריים שבוצעו מחוץ לישראל בשנים האחרונות:
* המיזם הישראלי הגדול ביותר שנעשה אי פעם בתחום החלב, המשתרע על שטח של 800 אלף מ"ר בווייטנאם. המיזם תוכנן ובוצע בשיתוף עם חברות אפימילק וגליל הנדסה, והוא כולל מקבץ רפתות ענק, מכוני חליבה ומרכזים לוגיסטיים ומשכן 15 אלף פרות חולבות. היקפו הכספי נאמד במעל 300 מיליון דולר. לשם השוואה, המיזם גדול פי 11 מהרפת הגדולה ביותר בישראל ושווה לכ-15% מענף החלב הישראלי, נכון לשנת 2015.

* תכנון להקמת עשרה כפרים באנגולה, המספק אזור מגורים וחלקה חקלאית לכל משפחה החיה בכפר. המיזם תוכנן עבור חברת L.R. Group. בכפרים הוקמו מרכזים לוגיסטיים המספקים לחקלאים את כל התמיכה הדרושה לשיווק תוצרת טרייה ושירותים טכניים למסחר. פיתוח התשתיות באזור כולו יצר מאות מקומות עבודה.

* המושב בוונצואלה, תוכנן על שטח של 80,000 דונם דרומית לעמק קראקס בקרבת הים הקריבי בהשקעה ממשלתית של 400 מיליון דולר. הפרויקט כולל 500 יחידות דיור, מוסדות חינוך ומתקנים חקלאיים. שיתוף הפעולה בין המדינות שאינן מקיימות קשרים דיפלומטיים נעשה בתיווך של חברת הנדסה מבלארוס.

פעילות נוספת היא מיגון מוסדות חינוך באזור עוטף עזה, בהם מכללת ספיר, בתי ספר וגני ילדים בשטח כולל של 30 אלף מ"ר.

## קישורים חיצוניים
* 

## הערות שוליים

קטגוריה:משרדי אדריכלות בישראל
קטגוריה:הקיבוץ
קטגוריה:גניגר
קטגוריה:ישראל: חברות שהוקמו ב-1943
קשר קינדון

**קשר קינדון** היה ניסיון כושל שנעשה בשנת 397 לפנה"ס להפלת השלטון בספרטה. הקשר קרוי על שם יוזמו, צעיר ממורמר בשם **קינדון** (ביוונית: **Κινάδων**).

## הרקע
לאחר המלחמה הפלופונסית הפכה ספרטה למעצמה החזקה ביותר ביוון והחלה לגבות מיסים מערים שונות. מצב זה שינה את אורח החיים בספרטה, עד אז הספרטנים היו רגילים בהסתפקות במועט, אולם כעת כסף רב זרם לספרטה והפך חלק מהתושבים לעשירים, בעוד אחרים איבדו את ההכנסות מאחוזותיהם וכתוצאה מכך סולקו מהסיסיטיה, מועדוני החיילים שהיוו את הבסיס החברתי של האזרחים הספרטנים. 

## הקשר
**קינדון** היה צעיר ספרטני שאיבד את זכויותיו. בשנת 397 לפנה"ס בעוד הספרטנים נלחמים בפרס זמם קינדון לרצוח את כל האזרחים הספרטנים. יחד עם מספר רב של הלוטים הוא אסף מלאי גדול של חרבות סכינים וגרזנים ותכנן לבצע את זממו. קסנופון מספר שכאשר המלך החדש אגסילאוס השני הקריב קרבן, אחד הכוהנים הכריז שהאלים מספרים על "מזימה נוראה ביותר". אגסילאוס הקריב קורבן נוסף אולם הכהן הכריז שכעת הסימנים רק נוראים יותר. אגסילאוס הקריב בפעם השלישית, כעת הכהן הודיע שהסימנים מעודדים יותר. כעבור חמישה ימים אחד הקושרים הגיע אל האפורים וסיפר להם שקינדון שכנע אותו להצטרף לקשר. האפורים האמינו לו אולם חששו לעצור את קינדון כיוון שלא ידעו כמה בעלי ברית יש לו החליטו להערים עליו.  

קינדון היה קצין בצבא ספרטה, ונשלח מדי פעם לבצע מעצרים עבור האפורים. הם שלחו אותו לבצע מספר מעצרים במסיניאה ונתנו לו דף עם שמות האנשים שעליו לעצור. לרשימה הוסיפו גם את שמו של קינדון עצמו, סגנו של קינדון שהאפורים סיכמו אתו מראש את הדבר עצר את כל האנשים ברשימה, ולאחר מכן עצר גם את קינדון, שסיפר על כל שותפיו. כולם עונו והוצאו להורג.

## לקריאה נוספת
*משה עמית, **תולדות יוון הקלאסית**, הוצאת מאגנס, תשס"ב 

* Xenophon. *Hellenica*. Translated by Carleton L. Brownson. Loeb Classical Library. Cambridge (MA), Harvard University Press, and London, William Heinemann. vol. 1:1918, vol. 2: 1921. Digitized copy in: Perseus
*  E. David, "The Conspiracy of Cinadon". *Athenæeum* 57 (1979), p. 239–259
*  J.F. Lazenby, "The Conspiracy of Cinadon reconsidered". *Athenæum* 55 (1977), p. 437–443


## הערות שוליים

קטגוריה:יוון העתיקה: היסטוריה צבאית
קטגוריה:ספרטה
דניאל הלפר

**דניאל הלפר** (גרמנית: Daniel Halfar; נולד ב-7 בינואר 1988) הוא כדורגלן עבר גרמני ששיחק בעמדת הקשר.

## קריירת מועדונים
הלפר החל לשחק כדורגל בקבוצת MFC פניקס מנהיים 02. ב-1997 הוא הצטרף לקבוצת קייזרסלאוטרן. הוא ערך את הופעת הבכורה שלו ב-11 בדצמבר 2005 מול באיירן מינכן. שערו הראשון שהבקיע, היה חלק מצמד שערים במשחק מול דיסבורג, והפך אותו למבקיע הצעיר ביותר בכל הזמנים עבור קייזרסלאוטרן בגיל 18 ו-28 ימים בלבד. באוגוסט 2007, הלפר חתם בארמיניה בילפלד. ב-22 בנובמבר 2008, הוא כבש את שערו הראשון עבור מועדונו החדש, במשחק מול שטוטגרט. אחרי 3 עונות בבילפלד, הוא נמכר למינכן 1860 בה הוא נכנס להרכב הפותח במקום דניאל בירופקה. הלפר שיחק במינכן 3 עונות לפני שחתם על חוזה תלת-שנתי בקלן, בקיץ 2013. בעונתו הראשונה בקבוצה  היה שותף הלפר להעפלתה של קלן לבונדסליגה. בשנת 2015 חתם הלפר בקייזרסלאוטרן וחזר לקדנציה נוספת בקבוצה. בשנת 2018, לאחר שהקבוצה ירדה אל הליגה הגרמנית השלישית, תם חוזהו של הלפר והוא שוחרר מהמועדון. מאז הוא מועסק כמאמן בקבוצות בליגות נמוכות בגרמניה.

בשנים 2008–2009 הוא שיחק בנבחרת הנוער של גרמניה וכבש צמד שערים ב-3 משחקים.

## קישורים חיצוניים

קטגוריה:קשרי כדורגל גרמנים
קטגוריה:כדורגלנים גרמנים
קטגוריה:כדורגלני פ.צ. קייזרסלאוטרן
קטגוריה:כדורגלני ארמיניה בילפלד
קטגוריה:כדורגלני מינכן 1860
קטגוריה:כדורגלני פ.צ. קלן
קטגוריה:גרמנים שנולדו ב-1988
שניר משען

**שניר משען** (נולד ב-13 בנובמבר 1988) הוא כדורגלן עבר ישראלי ששיחק בעמדת המגן, וכיום עוזר מאמן בקבוצת הפועל עכו.

## קריירה
משען התחיל את הקריירה שלו במחלקת הנוער של מכבי חיפה, וב-28 בפברואר 2007, ערך את הופעתו היחידה במדי הקבוצה הבוגרת של המועדון, כשפתח בהרכב במשחק מול מכבי תל אביב במסגרת גביע הטוטו. לאחר שסיים את גיל הנוער שוחרר מהמועדון וחתם בהפועל רעננה ששיחקה אז בליגה הלאומית. ב-9 באוגוסט 2008 ערך את הופעת הבכורה שלו בקריירת הבוגרים, בהפסד 1–4 להפועל עכו במסגרת גביע הטוטו. משען ערך 20 הופעות במדי הקבוצה בעונה זו, ובסופה העפיל עמה לליגת העל לראשונה בתולדותיה, אך עונה לאחר מכן לא זכה לדקות משחק.

בקיץ  חזר משען לליגה הלאומית כאשר חתם במכבי עירוני בת ים, ולאחר עונה אחת חתם בקיץ  בהפועל כפר סבא. בקיץ  חתם משען בקבוצת הפועל עכו. ב-15 בספטמבר 2012 ערך את הופעת הבכורה שלו בליגת העל, בניצחון 5–1 נגד בני סכנין, ובסך הכל שיחק שלוש שנים בקבוצה.

ב-14 ביולי 2015 חתם משען על חוזה לעונה אחת עם אופציה לשנתיים נוספות בבית"ר ירושלים. ב-8 באוגוסט 2015 ערך את הופעת הבכורה שלו במועדון, כשפתח בהרכב בניצחון 0-1 על הפועל כפר סבא בגביע הטוטו. למרות שפספס את רוב משחקי העונה בשל פציעה, הגיע משען לסיכום על הארכת חוזהו בעונה נוספת. ב-30 ביוני 2016 ערך את הופעת הבכורה האירופית שלו, בתיקו 0–0 נגד סלובודה טוזלה במסגרת הסיבוב הראשון של מוקדמות הליגה האירופית. למרות שהושג סיכום על הארכת חוזהו, בשל חילוקי דעות עם הנהלת הקבוצה סיים משען את דרכו בבית"ר ירושלים.

ב-17 באוגוסט 2016 חתם משען לעונה אחת בהפועל אשקלון. הוא שוחרר בתום עונה אחת בה ערך 21 הופעות ליגה.

לאחר שנה שלא שיחק, בעונת 2018/2019 החל לשמש כעוזר מאמן בקבוצת הפועל עכו, וב-9 בספטמבר 2018 הודיע על פרישה ממשחק פעיל.

## קישורים חיצוניים

## הערות שוליים

קטגוריה:כדורגלנים ישראלים
קטגוריה:מגני כדורגל ישראלים
קטגוריה:חיפה: כדורגלנים
קטגוריה:כדורגלני הפועל רעננה
קטגוריה:כדורגלני מכבי חיפה
קטגוריה:כדורגלני מכבי עירוני בת ים
קטגוריה:כדורגלני הפועל כפר סבא
קטגוריה:כדורגלני הפועל עכו
קטגוריה:כדורגלני בית"ר ירושלים
קטגוריה:כדורגלני הפועל אשקלון
קטגוריה:בוגרי תיכון קריית חיים
קטגוריה:בוגרי האקדמית גורדון
קטגוריה:בוגרי הקריה האקדמית אונו
קטגוריה:קריית חיים: אישים
קטגוריה:ישראלים שנולדו ב-1988
אזור מפרץ סן פרנסיסקו

**אזור מפרץ סן פרנסיסקו** (באנגלית: **San Francisco Bay Area**) הוא אזור מטרופולין הנמצא בחלקה הצפוני של מדינת קליפורניה שבארצות הברית. באזור מטרופולין, אשר מקיף את מפרץ סן פרנסיסקו, חיים מעל ל-7.44 מיליון תושבים. האזור כולל הן את שלוש הערים הגדולות סן פרנסיסקו, סן חוזה ואוקלנד, וכן את אזור עמק הסיליקון ואזור האיסט ביי, והן אזורים כפריים ועירוניים קטנים יותר.

תשעת המחוזות של המטרופולין (בכיוון השעון) הם מחוז מארין, מחוז סונומה, מחוז נאפה, מחוז סולאנו, מחוז קונטרה קוסטה, מחוז אלמדה, מחוז סנטה קלרה, מחוז סן מטאו ומחוז סן פרנסיסקו.

אזור מפרץ סן פרנסיסקו הוא המטרופולין השנייה בגודלה במדינת קליפורניה (אחרי המטרופולין של לוס אנג'לס), והחמישית בגודלה בארצות הברית. האזור המאוכלס והגדול ביותר במפרץ הוא בחלקו המזרחי, האיסט ביי, והאזור הפחות מאוכלס הוא בחלקו הצפוני, הנורת׳ ביי.

זהו אחד האזורים העשירים ביותר בארצות הברית על פי נתוני מפקד האוכלוסין של ארצות הברית.

__noTOC__

## ערי המטרופולין
### ערים עם מעל ל-300,000 תושבים
* סן חוזה - 945,942 תושבים (2010)
* סן פרנסיסקו - 805,235 תושבים (2010)
* אוקלנד - 390,724 תושבים (2010)

### ערים המונות בין 50,000 עד 300,000 תושבים

## גלריית תמונות

San_Jose_California_Skyline.jpg|סן חוזה
SF_From_Marin_Highlands3.jpg|סן פרנסיסקו
OAKLAND,_CA,_USA_-_Skyline_and_Bridge.JPG|אוקלנד


## קישורים חיצוניים
* 

## הערות שוליים

*
קטגוריה:ערכים שבהם תבנית בריטניקה אינה מתאימה
קטגוריה:ארצות הברית: אזורי מטרופולין
קטגוריה:קליפורניה
קטגוריה:סן פרנסיסקו: גאוגרפיה
רמי דוידוף

**רמי דוידוף** (נולד ב-16 באוקטובר 1980) הוא מוזיקאי, זמר יוצר, תסריטאי ושחקן ישראלי.

## ביוגרפיה
דוידוף הוא יליד ירושלים ובוגר תיכון לאומנויות ירושלים ובוגר בית ספר רימון למוזיקה. רמי הוא אחיו הצעיר של הבמאי עודד דוידוף.

## קריירה

### קריירה מוזיקלית
בשנת 2006 הקים דוידוף את להקת הרוק אטלנטיקה. בהמשך "אטלנטיקה" פתחה את פסטיבל הקולנוע בבריכת הסולטן שבירושלים בהקרנת הבכורה של הסרט "מישהו לרוץ איתו".

בשנת 2007 כתב והלחין דוידוף שיר בשם "הכל דבש" בעונה ראשונה בה גם שיחק בתפקיד אורח.
בשנת 2009 יצא אלבום ראשון של להקת "אטלנטיקה", "שוב בבוקר", שנכתב והולחן באמצעות רמי דוידוף והופץ על ידי חברת "התו השמיני". מבין השירים באלבום השיר "בן המלך" נבחר לשיר נושא בפסקול הסרט "מישהו לרוץ איתו", המבוסס על ספרו של דויד גרוסמן בו שיחק בתפקיד יהונתן "הבולדוג". בשנת 2011 "תמרות עשן" עונה שנייה הקליט והפיק גרסת כיסוי לשיר של מאיר אריאל "לא יכול להוריד ממך את העיניים" כשיר סיום לעונה בה שיחק גם בתפקיד האח וויסמן.

בשנת 2015 הוציאה להקת "אטלנטיקה" את אלבומה השני "אין לי מה" שנכתב והולחן באמצעות רמי דוידוף, בהפקתו של רן שם טוב. מבין שירי האלבום "גטה פיקס", "נרקומן", "אין לי מה" ו"אף אחד לא חייב לך" שהושמעו בפסקול הסדרה אטלנטיקה בהפקת הוט 3 המגוללת את סיפורה של הלהקה האמיתי התסריט נכתב באמצעות רמי דוידוף ביחד עם חברו שגיא אזולאי.

בהמשך שנת 2016 בתום מסע הופעות ארצי חיממה להקת "אטלנטיקה" את להקת הרוק "דיפ פרפל" בפסטיבל הרוק שנערך בלייב פארק ראשון לציון.

### קריירת משחק
את קריירת המשחק וכתיבת התסריטים, החל רמי דוידוף כתלמיד בתיכון לאומניות בירושלים. בתחילה ביים וכתב סרטים קצרים ביחד עם חברו שגיא אזולאי. ביניהם: "סוליקו עם ארמונד", "לא רוצחים בשבת" ו"שמחת זקנתי".

בשנת 2006 גילם את תפקיד "יהונתן הבולדוג" לצידו של צחי גראד בסרט "מישהו לרוץ איתו".

בשנת 2008 שיחק בסדרה "הכל דבש" בתפקיד אורח כמוזיקאי פלרטטן.

בשנת 2010 שיחק בסדרה "נבלות" - מיני דרמה בהפקת הוט 3, בתפקיד אורח. באותה השנה שיחק בסדרה "תמרות עשן" בתפקיד האח וויסמן. בשנת 2011 שיחק בעונה שנייה בתפקיד האח וויסמן.

"מרסדס" סרט גמר של מכללת תל חי גילם תפקיד ראשי לצידה של ליא קניג.

בשנת 2012 שיחק בתפקיד ראשי בסרט "הדילרים" שכתב דוידוף יחד עם שגיא אזולאי, בהפקתם של האחים אדרי ודוד מנדיל ובבימויו של אחיו עודד דוידוף. קומדיית פשע שכונתית המצולמת בשכונת רמות השכונה בה גדל. בהשתתפות יובל שרף וצחי גראד.

בשנת 2015 כתב וייצר את הסדרה "אטלנטיקה" בהפקת חברת הוט. דרמה קומית בת 12 פרקים, סדרה המגוללת את הסיפור של להקת אטלנטיקה הירושלמית, בדרכה להוצאת אלבום ראשון. בפרק הסיום של הסדרה השתתפו בהופעת אורח חברי להקת "דיפ פרפל" איאן גילן ורוג'ר גלובר אשר גילמו את הלהקה עצמה.

בשנת 2016 שיחק בסדרה "בתולות 2" בהפקת הוט 3 בתפקיד ציון.

## קישורים חיצוניים

## הערות שוליים

קטגוריה:זמרים ישראלים
קטגוריה:זמרי רוק ישראלים
קטגוריה:מוזיקאים ישראלים
קטגוריה:שחקני קולנוע וטלוויזיה ישראלים
קטגוריה:בוגרי התיכון לאמנויות ע"ש צ'ארלס א' סמית'
קטגוריה:בוגרי רימון בית ספר למוסיקה
קטגוריה:ישראלים שנולדו ב-1980
הנסיך-צפרדע

[ממוזער|שמאל|הנסיך-צפרדע, ציור מאת [פול פרידריך מיירהיים (1889)]]
[שמאל|ממוזער|220px|הצפרדע מבקש להיכנס לטירה - איור מאת [וולטר קריין (1874)]]
[ממוזער|שמאל|220px|הנסיך-צפרדע, איור מאת [ארתור רקהאם]]

**הנסיך-צפרדע** (בגרמנית: **Der Froschkönig oder der eiserne Heinrich**) היא מעשייה המוכרת בעיקר מהגרסה של האחים גרים, ומוצגת בדרך כלל כמעשייה הראשונה שכתבו. המעשייה מסווגת כמעשייה מסוג 440 בסיווג ארנה-תומפסון.

## עלילה
נסיכה צעירה ומפונקת טיילה לה בחצרות הארמון. כשעברה ליד ביצה, כדור הזהב שלה נפל למים, וכתוצאה מכך פגשה הנסיכה בצפרדע שעזרה לה להשיב את הכדור. בהמשך, הצפרדע הפכה באופן קסום לנסיך יפה תואר. 
### גרסאות
בגרסאות המודרניות יותר של האגדה השינוי קורה לאחר שהנסיכה מנשקת את הצפרדע. בגרסה של האחים גרים, לעומת זאת, נשבר הכישוף לאחר שהנסיכה משליכה את הצפרדע בגועל אל הקיר.

בגרסה מוקדמת אף יותר, השינוי קורה לאחר שהצפרדע מבלה את הלילה על הכרית של הנסיכה. 

כמו כן, בגרסה של האחים גרים יש חלק נוסף בסיפור: משרתו האישי של הנסיך, היינריך־ברזל (Der eiserne Heinrich), כבל את עצמו בשרשראות ונדר לעצמו שהוא ישוחרר רק אם וכאשר כישופו של הנסיך יופג.  

במעשייה רוסית דומה בשם **הנסיכה-צפרדע** (Царевна Лягушка) מתהפכים התפקידים והנסיך איוון צארביץ' פוגש צפרדע שהופכת למכשפה ואסיליה החכמה.

הסופרת אליזבת דוסון בייקר ביססה את ספרה "הנסיכה הצפרדע" על האגדה המקורית, אך בספרה הופכת הנסיכה עצמה לצפרדע לאחר שהיא מנשקת את הנסיך. הסרט "הנסיכה והצפרדע" של אולפני וולט דיסני מבוסס על הגרסה של בייקר.

## בתרבות הפופולרית
* הביטוי "צריך לנשק הרבה צפרדעים לפני שמוצאים נסיך" מתבסס על הגרסאות המודרניות יותר של האגדה ונועד לעודד את אלו שטרם מצאו אהבת אמת.
* דמותו של המלך הארולד המופיעה בסדרת סרטי שרק של אולפני דרימוורקס (החל מהחלק השני) מתבססת על דמות הנסיך באגדה.
* העלילה הייתה בסיס למשחק מחשב "Superfrog" שפורסם בשנת 1993 וזכה לפופולריות.

## תרגומים עבריים
* **מלך צפרדע** / האחים גרים; תרגום: דוד פרישמן, תל אביב: דביר (עֹפֶר: ספרי מקרא לילדים), תר"ץ.
* **בת המלך והצפרדע**: מסִּפורי האחים גרים; תמונות: פליסיטס קוהן , תל אביב: א. זלקוביץ (ספרית טללים), [תשכ"-].
* **הנסיך הצפרדע** / גרים; עברית: הדסה אשדות, תל אביב: מ. מזרחי (ספרית רקפת), 1966.
* **הנסיכה והצפרדע** / גרים; עברית: ענבה קנטור; ציורים: ננס ואן לאואן, תל אביב: מ. מזרחי (ספרית במבי), 1973.
* **הנסיך-צפרדע**; סִפְּרו: האחים גרים; צִיְּרה: אורה איל; תרגום ועִבּוד: נירה הראל, תל אביב: מסדה (ספרית קשב), 1981.
* **נסיך צפרדע**: בעקבות האחים גרים; נוסח עברי: נורית יובל, תל אביב: ענבל (סדרת היֹה היה), 1990.
* **הנסיך הצפרדע**; / האחים גרים; עברית: בינה אופק, תל אביב: עופרים (התחלה טובה: ספרות טובה למתחילים לקרוא), תשנ"ז 1996.
* **נסיך-צפרדע**; עריכה: עשי וינשטיין; עיצוב: לביא צרפתי, קריית גת: קוראים (עולם האגדות), 2000.
* **מלך הצפרדעים**; /פניני גרים; עברית: יוסף רביקוב, תל אביב: א. זליקוביץ (אין ציון שנה).
* **מלך צפרדע או היינריך ברזל** / האחים גרים; תרגום: שמעון לוי, תל אביב: ספרית פועלים, 1995.

## ראו גם
* הנסיכה הצפרדע
* הנסיכה והצפרדע (סרט)

## קישורים חיצוניים

* גרסה באנגלית
* גרסה מאוירת באנגלית
* גרסה מוערת באנגלית מהאתר SurLaLune
* יעל רנן, ספרות המערב. הנסיכה והצפרדע: בשבחם של הכעס והסרבנות 4.3
*גרסה להאזנה בעברית

## הערות שוליים

*
קטגוריה:מעשיות האחים גרים
קטגוריה:חסרי זנב וקרפדות בדיוניים
תאוריית החברה העולמית

**תאוריית החברה העולמית** (World Society Theory) מציבה הסבר מוסדי לתהליכי גלובליזציה בטיעונים בדבר האופי הטקסי של אימוץ מודלים עולמיים ושל הפצתם ברחבי העולם. התאוריה גובשה על ידי ג'ון וו. מאייר, סוציולוג מאוניברסיטת סטנפורד בקליפורניה, לתיאור יחסים בינלאומיים וגלובליזציה. התאוריה נסמכת על עבודתו הנחשונית של מאייר בניסוח התאוריה המוסדית  ועל פיתוחיו התאורטיים בחקר ארגונים מאז שנות ה-70 של המאה הקודמת ואילך. בתחילת גיבושהּ כונתה התאוריה גם על ידי מעמידיה בשם World Polity Theory, תוך הדגשת המערך הממשלי (גם אם לא ממשלתי) של הֶסדרים עולמיים. מיקוד כותרת התאוריה, החל מתחילת שנות האלפיים, בחברה העולמית ובתהליכים חברתיים הביא גם להתכנסות תחת הכותרת "תאוריית החברה העולמית".

## עקרונות התאוריה
תאוריית החברה העולמית פותחה כקריאת תגר על תאוריית המערכת העולמית הנאו-מרקסיסטית (שגובשה על ידי עמנואל ולרשטיין וידועה גם בכינוי תאוריית התלות) ועל תאוריית המודרניזציה הפונקציונליסטית והנאו-ליברלית. כנגדן העמידו מאייר ותלמידיו סדרת עקרונות מוסדיים להסבר תהליכים עולמיים. התורה בכללותה נפרשה באורח סדור במספר מאמרים וסוכמה באחרים. מהם עולה כי המרכזיים מבין עקרונות התאוריה הם כלהלן.
# החברה העולמית מַבנָה מודלים אשר מסדירים את הזהות, את המטרות, את ההתנהלות ואת המִבנֶה הראוי למגוון קטגוריות חברתיות, דוגמת מדינת הלאום, בית הספר (כארגון חינוך), ילדוּת (כשלב חיים) וחדשנות (כיעד חברתי). מתוך הסתמכות על גישה גוֹפמַנית מכונים מודלים אלה בשם "תסריטים" (Scripts), כלומר – הם משמשים כמִתווה מובנֶה להתנהלות ולהתנהגות. 
# משוּקעוּתן של יחידות חברתיות באותה חברה עולמית משרה על אנשים וארגונים אלה את עקרונות הווייתה; התנהלות היא לפיכך תהליך הביצוע של התפקיד שהובנה (Enactment). 
# כתוצאה מאלה מתאפיינת החברה העולמית בהידמות צורנית (Isomorphism) של היחידות המשוקעות בחברה העולמית, ובצידה של ההידמות גם צמידות רופפת בין כוונותיהן המוצהרות לבין התנהלותן בפועל וגם בין חטיבות שונות בתוך יחידות משוקעות אלה. הגורם העיקרי לעיקרון זה הוא אופייה הטקסי של ההשתלבות במערכת העולמית, כשהמניע העיקרי לדירבון היחידות המשוקעות בה הוא השאיפה להכרה וללגיטימציה. 
# למרות כוחה של המערכת העולמית כמַבנה מודלים מגובשים לכלכלה, לפוליטיקה, לתרבות ולטכנולוגיות ברחבי העולם, מערכת הממשלוּת העולמית מבוזרת מאוד. בצד הביזור מתקיים גיבוש שהוא מאפיין חשוב להבנת גמישותה של החברה העולמית וגיוונה. 

עקרונות תאורטיים נוספים מפורטים בחיבורים שונים המתמקדים כל אחד בנושא מסוים, כדוגמת תהליך הגלובליזציה, עלייתו האונטולוגית של הפרט והתפשטותם של תחומי הסביבה, החינוך, התרבות ושיח זכויות הפרט.

## ביקורת
הביקורת על תאוריית החברה העולמית מתמקדת במספר נושאים: (א) בהתרכזותה בתהליכים עולמיים של הידמות תוך התעלמות מעוצמתם והתעצמותם של פערים והבדלים עולמיים. בעשור האחרון מתפתח מתוך תאוריית החברה העולמית מחקר המוקדש לבחינת גיוון ופערים והמסביר גם אותם בעזרת עקרונות מוסדיים. (ב) בהתעלמותה של התאוריה ממרכזיותם של כוח ואינטרסים בעיצוב העולם ובהכוונת תהליכים בו.

## בישראל
מספר חוקרים ישראלים הנסמכים על גישה תאורטית זו בעבודתם ובמחקריהם הוסיפו נדבך לפיתוחהּ, ובהם ניצה ברקוביץ', גילי דרורי דני קפלן ואחרים.

## הערות שוליים

קטגוריה:תאוריות במדע המדינה
קטגוריה:תאוריות סוציולוגיות
קטגוריה:יחסים בין-לאומיים
קטגוריה:גלובליזציה
בייג'ינג גואואן

**בייג'ינג גואואן** (במנדרינית: **北京国安**) הוא מועדון כדורגל סיני המשחק בליגת העל הסינית מהעיר בייג'ינג.

## היסטוריה
ממוזער|שחקני בייג'ינג גואואן לאחר משחק, 2024
המועדון הוקם בשנת 1951 כמועדון חובבים. בשנת 1992 הפך למועדון מקצועי, מאז הוא משחק בליגת העל והוא אחד ממועדוני הפאר בסין. בשנת 2009 זכה באליפות הראשונה שלו אי פעם. לזכותו של המועדון גם 5 זכיות בגביע בשנים 1985, 1996, 1997,
2003 ו-2018
;
## שחקנים מפורסמים
*  פבלו בטאז'ה
*  פרדי קאנוטה
*  דז'אן דמיאנוביץ'
*  פטר אוטאקה
*  בוראק יילמאז
*  ג'ונתן סוריאנו
*  סדריק בקאמבו

## תארים
*ליגת העל הסינית בכדורגל
****זכייה (6):** 1957, 1958, 1973, 1982, 1984, 2009
****סגנות (3):** 2007, 2011, 2014
*הגביע הסיני
****זכייה (5):** 1985, 1996, 1997, 2003, 2018
*הסופר קאפ הסיני
****זכייה (2):** 1997, 2003

## קישורים חיצוניים

* 

* האתר הרשמי של המועדון

קטגוריה:קבוצות כדורגל מהרפובליקה העממית של סין
קטגוריה:קבוצות כדורגל שהוקמו ב-1951
קטגוריה:בייג'ינג: ספורט
March of the Saint

**March of the Saint** (מאנגלית: **הצעדה של הקדוש**) הוא אלבום הבכורה של להקת ההבי מטאל האמריקאית ארמורד סיינט. האלבום יצא לאור באוקטובר של שנת 1984, והופק על ידי מייקל ג'יימס ג'קסון שעבד בעבר גם עם להקת קיס.
האלבום זכה לביקורות חיוביות מאוד.

## רשימת שירים
כל השירים נכתבו והולחנו על ידי להקת ארמורד סיינט.

## מבצעים
*ג'ון בוש - שירה
*דייוויד פריצ'רד - גיטרה
*פיל סנדובל -גיטרה
*ג'ואי ורה - גיטרה בס
*גונזלו סנדובל - תופים

## קישורים חיצוניים

* האלבום באתר Encyclopaedia Metallum

## הערות שוליים

קטגוריה:אלבומי בכורה מ-1984
קטגוריה:אלבומי ארמורד סיינט
מחלף ברוכין

**מחלף ברוכין** (נקרא גם **מחלף פדואל**) הוא מחלף המחבר את כביש 446 המוביל אל היישובים ברוכין, עלי זהב, לשם ופדואל אל כביש 5 ("כביש חוצה שומרון").

המחלף ממוקם ממערב לאזור התעשייה ברקן, ומהווה את נקודת הסיום של כביש 446, שבעבר הסתיים בטולכרם. תצורת המחלף היא מחלף T, כאשר הפניות אל כביש 5 וממנו הם באמצעות גשר העובר מתחת לכביש (מערבה מכביש 446 ודרומה מכביש 5 לכיוון מערב) ורמפות רגילות (מזרחה מכביש 446 ודרומה מכביש 5 לכיוון מזרח).

ברוכין, מחלף
קטגוריה:השומרון: תחבורה
ברוכין, מחלף
קטגוריה:ברקן: תחבורה
חוטמן אדום

**חוטמן אדום** (שם מדעי: *Nasua nasua*) או **חוטמן דרום אמריקאי** הוא מין של חוטמן ממשפחת הראקוניים החי ביערות טרופיים וסובטרופיים באמריקה הדרומית.

## מאפיינים
החוטמן באדום הוא יצור בגודל בינוני הקרוב לראקון הצפון אמריקאי ומבנה חייו דומה. זהו יצור פעלתני ואוכל-כול החי בחבורות קטנות. צבע פרוותו אדמדם או חום בהיר ומצידי אפו המוארך קווים שחורים עד לסימנים לבנים ליד עיניו. הזנב מפוספס בפסים כהים מעט.

**אורך**: 85–113 ס"מ. הזנב מהווה חצי מאורכו.

**משקל**: 2–7.2 ק"ג.

**תפוצה**: נפוץ על עצים לאורך יער האמזונאס ויערות אחרים באזור הטרופי והסובטרופי ועד למדרונות הרי האנדים (בין גובה 750 ל-2,600 מ'). החוטמן נפוץ מקולומביה בצפון ועד אורוגוואי וצפון ארגנטינה. המדינה היחידה באמריקה הדרומית שהוא לא נמצא בה היא צ'ילה.

**מזון**: חוטמן אדום הוא אוכל-כול האוכל, כשמו, מה שהוא מוצא. בין השאר פירות כמו בננות, פרחים, זרעים שונים, חרקים ועכבישים כולל טרנטולות ארסיות ולפעמים מגודל כחיית מחמד שמדבירה מזיקים ביצים, גוזלים וחולייתנים קטנים.

## קישורים חיצוניים

## הערות שוליים

קטגוריה:טקסונים שתוארו בידי קארולוס לינאוס
קטגוריה:ראקוניים
קטגוריה:ברזיל: יונקים
קטגוריה:ונצואלה: יונקים
קטגוריה:בוליביה: יונקים
קטגוריה:יונקים ביער האמזונאס
קטגוריה:בעלי חיים שתוארו ב-1766
זאכי א-רחמן לאחבי

**זאכי א-רחמן לאחבי** (באנגלית: **Zakiur Rehman Lakhvi**, נולד ב-1956) הוא ממנהיגי לשקאר-א-טייבה ומכהן כמפקד עליון על המבצעים בקשמיר וכן חבר במועצה הכללית של LeT (קיצור של **L**ashkar-**e**-**T**aiba). הוא נמנה עם רשימת המבוקשים של ה NIA .

זאכי נולד באוקארה, פנג'אב שבפקיסטן. הוא פיקד על מבצעים מזוינים בצ'צ'ניה, בוסניה, עיראק, ודרום-מזרח אסיה ומכונה "דוֹד" (Chachu) על ידי החברים הצעירים בארגון.

הוא נחשב למוח שמאחורי מתקפת הטרור במומבאי (2008).

## קישורים חיצוניים

 
לאחבי
קטגוריה:טרוריסטים מוסלמים
לאחבי
קטגוריה:ילידי 1956
סמיהאלי

**בידסנטמיהאי** (בהונגרית: **Bűdszentmihály**) היה יישוב במחוז סבולץ'-סטמאר-ברג בצפון מזרח הונגריה. מיקומו 45 ק"מ מזרחית ממישקולץ ו-26 ק"מ מערבה מנירג'האזה. מאז 1952 הוא חלק מהעיר טיסאוואשווארי.

## הקהילה היהודית
ב-1880 גרו בכפר 422 יהודים וב-1941 - 648 יהודים.

בסוף המאה ה-19 שימש רבי יהודה גרינפלד כרב הקהילה וראש הישיבה במקום. לאחר מותו, ב-1907, מילא בנו רבי שמעון גרינפלד את מקומו. ב-1929 למדו בישיבה כמאה בחורים. לאחר פטירתו, ב-1930, הצטמצם מספר התלמידים אולם הישיבה התקיימה עד פרוץ מלחמת העולם השנייה.

באסרו חג פסח של שנת 1944 רוכזו היהודים בבית הספר המרכזי משם הוסעו לנירג'האזה ומשם למחנה ההשמדה אושוויץ.

## קישורים חיצוניים

* 

קטגוריה:הונגריה: עיירות יהודיות
קטגוריה:הונגריה: ערים
קטגוריה:קהילות יהודיות שהושמדו בשואה
קטגוריה:קהילות יהודיות בהונגריה
מוראט קראילאן

**מוראט קראילאן** (בכורדית: **Mûrat Karayilan**, נולד ב 1954) הוא המנהיג בפועל של ה-"PKK" השואף לעצמאות כורדית. הוא הנהיג את הארגון מאז שמייסד ומנהיג הארגון עבדוללה אג'לאן נתפס על ידי הטורקים בשנת 1999.

## קורות חיים
קראילאן נולד בבירצ'ק שבאורפה בשנת 1954. כשסיים לימודי מכונות במכללה הצטרף ל-PKK בשנת 1979. הוא היה פעיל במחוז ילדותו סאנליאורפה עד שברח לסוריה בשנת 1980 בעת המהפכה בטורקיה. קראילאן קרא לכורדים לבפסיק לשרת בצבא טורקיה, לא לשלם מיסים לטורקיה ולהימנע מלהשתמש בשפה הטורקית.

באוגוסט 2011, פורסם כי הוא נתפס בידי כוחות ביטחון איראניים, טענה שהוכחשה הם על ידי האיראנים והן על ידי ה-PKK. אולם למרות ההכחשה, הפרסום גרר להשערות "קונספירציה" רבות בתקשורת באשר לנסיבות בהן שוחרר לכאורה על ידי האיראנים, וכי הדבר מוכיח קשר לכאורה עם איראן.

## קישורים חיצוניים

קטגוריה:טורקים שנפטרו ב-2023
קטגוריה:מפלגת הפועלים של כורדיסטן
קטגוריה:כורדים טורקים
קטגוריה:פוליטיקאים כורדים
קטגוריה:טרוריסטים
קטגוריה:טורקים שנולדו ב-1954
קטגוריה:כורדים שנולדו ב-1954
קרחון פראר

**קרחון פראר** (באנגלית: **Ferrar Glacier**) הוא קרחון באנטארקטיקה. אורכו הוא כ-56 ק"מ, והוא יורד מרמת ארץ ויקטוריה, מערבית לרכס החברה המלכותית אל ניו הרבור במצר מקמרדו. הקרחון פונה ימינה (מזרחה) צפונית-מזרחית לנובהד, שם הוא מתחבר צד בצד, כדרך תאומים סיאמיים, אל קרחון טיילור. משם, הוא ממשיך מזרחה לאורך הצד הדרומי של גבעות קוקרי אל ניו הרבור.

מגלי הקרחון היו אנשי משלחת דיסקברי (1904-1901) בראשות קפטיין רוברט פלקון סקוט, שקרא לאתר על שם הארטלי א. פראר, גאולוג המשלחת. השם קרחון פראר התייחס במקור הן לחלק הקרחון שמתחת לפנייתו ימינה והן לקרחון טיילור הנוכחי. תומאס גריפית' טיילור, גאולוג משלחת טרה נובה, (1913-1910), גם היא בפיקודו של סקוט, מצא ראיה לכך, ששני הקרחונים הללו אינם שני חלקים של קרחון יחיד אלא שני קרחונים מחוברים. לאור תגלית זו, קבע סקוט את השמות קרחון פראר וקרחון טיילור כפי שהם ידועים עכשיו, בעיקרו של דבר; קרחון טיילור פונה שמאלה בסלעי קבנדיש ומתנקז מזרחה לאורך הצד הצפוני של גבעות קרקי.

## קישורים חיצוניים

* Ferrar Glacier

## הערות שוליים

פראר
קרחון טיילור (ארץ ויקטוריה)

ממוזער|400px|קרחון טיילור, עמק טיילור ומפלי הדם, 2013
**קרחון טיילור** (באנגלית: **Taylor Glacier** הוא קרחון אנטארקטי באורך כ-54 ק"מ, היורד מרמת ארץ ויקטוריה אל הקצה המערבי של עמק טיילור, צפונית לגבעות קרקי, דרומית לרכס אסגארד. חלקו האמצעי של הקרחון גובל בצפון במבצרים הפנימיים ובדרום בעמק ביקון.
## היסטוריה
הקרחון התגלה על ידי משלחת דיסקברי (1904-1901) ונחשב אז לחלק מקרחון פראר. קבוצת המסע המערבית של משלחת טרה נובה קבעה, שהחלקים העליונים והתחתונים של מה שנודע עד אז כקרחון פראר היו מחוברים כתאומים סיאמיים מצפון לנובהד. לאור תגלית זו כינה קפטיין סקוט את החלק העליון על שם גריפית' טיילור, גאולוג ומפקד הקבוצה המערבית.

קרחון טיילור נמצא במוקד מיזם מדידות ויצירת תבניות שמנהלים חוקרים מאוניברסיטת ברקלי בקליפורניה. ואוניברסיטת טקסס
באוסטין.

בדומה לקרחונים אחרים בעמקים היבשים מקמרדו, לקרחון טיילור יש "בסיס קר", כלומר, תחתיתו קפואה וצמודה בקרח אל הקרקע שמתחתיה. לשאר הקרחונים בעולם יש "בסיס רטוב", כלומר, הם מקרצפים את תשתית הסלע, גוררים עמם ומותירים ערימות סחף גלויות לעין של מורנות לאורך שוליהם.

זרימתם של קרחונים בעלי בסיס קר מזכירה מאוד מֶרֶק, כשהם נהדפים קדימה בכוח משקלם הם. קרחונים בעלי בסיס קר צוברים בדרכם כמות מינימלית של שברי הריסות, מחוללים ארוזיה מועטה ומשאירים בנתיבם רק מורנות קטנות. הם גם נראים שונים במבט מלמעלה. פניהם אינם משובשים בבתרונים רבים והם שטוחים וחלקים בהשוואה לקרחונים אחרים.

בקצהו של הקרחון מצויים מפל הדמים הנשפכים אל אגם בוני.

## קישורים חיצוניים

* קרחון טיילור באתר הסקר הגאולוגי של ארצות הברית
* קרחון טיילור באתר הגאזט האנטארקטי המשווה SCAR של ממשלת אוסטרליה
* תצלומי הקרחון
* מחקר אקולוגי בעמק טיילור
* תצלום לוויין של אזור הקרחון
* 

## הערות שוליים

טיילור
הפרלמנט האיטלקי

ממוזער|איגנציו לה רוסה, נשיא הסנאט
ממוזער|לורנצו פונטנה, יושב ראש בית הנבחרים
**הפרלמנט האיטלקי** (באיטלקית: **Parlamento Italiano**) הוא הפרלמנט הלאומי של איטליה. הוא מורכב משני בתי מחוקקים, בית הנבחרים והסנאט אשר בעבר הכילו 945 מושבים. לשני הבתים אותן חובות וסמכויות, אולם מכיוון שנשיא הסנאט הוא ממלא מקום נשיא איטליה, הסנאט נחשב לבית העליון.

ב-21 בספטמבר 2020 על פי משאל עם שנערך, קוצץ מספר המושבים בפרלמנט מ-945 ל-600.

## פעילות הפרלמנט
לפי החוקה האיטלקית לשני בתי הפרלמנט יש אותן סמכויות. שני הבתים פועלים בהפרדה מוחלטת והם לא נפגשים למעט נסיבות מיוחדות המפורטות בחוקה. בית הנבחרים כולל 400 חברים והסנאט 200 חברים נבחרים ועוד מספר מועט של חברים לכל החיים.

### חקיקה
הפעילות העיקרית של הפרלמנט היא חקיקה והיא מבוצעת בצורה דומה בשני הבתים. הצעת חוק נדונה באחד הבתים שם היא עוברת תיקון, אישור או דחייה. לאחר אישור הצעת החוק היא עוברת לדיון בבית השני, שם עוברת דחייה, אישור או תיקון שמחזיר אותה לבית הקודם. אם היא מאושרת בשני הבתים, נשיא איטליה חותם עליה והיא נכנסת לתוקף.

### הבעת אמון בממשלה
הממשלה זקוקה לרוב בשני בתי הפרלמנט על מנת לעלות לשלטון. כל בית רשאי ליזום הצבעת אמון, ואם הממשלה נכשלת בהצבעה הוא רואה אותה כמתפטרת. ממשלה מכהנת רשאית לפזר את הפרלמנט לפני תום כהונתו.

### בחירת [[נשיא איטליה]]
בחירת נשיא איטליה נעשית במושב מיוחד של שני בתי הפרלמנט ו-58 נציגים אזוריים. יושב ראש בית הנבחרים אחראי על ניהול ישיבה זו.

## חברי הפרלמנט
### [[הסנאט של הרפובליקה (איטליה)|הסנאט]]

### [[בית הנבחרים של איטליה|בית הנבחרים]]

## ראו גם
* פוליטיקה של איטליה
* ראש ממשלת איטליה
* בתי מחוקקים לפי מדינה

## קישורים חיצוניים

* 

*
איטליה
קטגוריה:איטליה: פוליטיקה
סביטי ליפניה

**סביטי ליפניה** (בצרפתית: **Savity Lipenia**; נולד ב-17 באפריל 1979) הוא כדורגלן עבר מהרפובליקה הדמוקרטית של קונגו ששיחק בעמדת הבלם.

## קריירה
ליפניה התחיל את הקריירה שלו במחלקות נוער מקומיות ברפובליקה הדמוקרטית של קונגו. בקיץ  חתם בהכח עמידר רמת גן ששיחקה אז בליגה הלאומית. עונת  העפיל עם המועדון לליגת העל. ב-26 באוגוסט 2006 ערך את הופעת הבכורה שלו בליגת העל בתיקו 0-0 נגד מכבי פתח תקווה.

בסיום העונה ירד עם המועדון לליגה הלאומית וחתם בהפועל חיפה. ב-2 במאי 2008 קיבל כרטיס אדום ראשון בקריירה בהפסד 0–2 נגד הפועל בני לוד. ב-29 באוגוסט 2008 הבקיע את שער הבכורה שלו בהפועל חיפה בניצחון 0–4 נגד הפועל עכו. בסיום העונה העפיל עם המועדון לליגת העל ונשאר בו גם בעונה שלאחר מכן. ב-31 באוקטובר 2009 הבקיע את שער הבכורה שלו בליגת העל בהפסד 1–3 לבית"ר ירושלים.

בקיץ  חתם בהפועל ניר רמת השרון. לקראת עונת , לאחר שנתיים במועדון, חתם במכבי נתניה במטרה לעזור לה לחזור לליגת העל, דבר שהתממש בסיום העונה. בנוסף, העפיל עם קבוצתו לגמר גביע המדינה, שם הפסיד עם קבוצתו 0–1 לעירוני קריית שמונה.

בקיץ  חתם במכבי אחי נצרת.

## תארים
; דארינג קלאב
*אליפות: 

; הפועל חיפה
*ליגה לאומית: 

; מכבי נתניה
*ליגה לאומית: 

## קישורים חיצוניים

קטגוריה:הרפובליקה הדמוקרטית של קונגו: בלמי כדורגל
קטגוריה:הרפובליקה הדמוקרטית של קונגו: כדורגלנים
קטגוריה:כדורגלני הכח עמידר רמת גן
קטגוריה:כדורגלני הפועל חיפה
קטגוריה:כדורגלני הפועל רמת השרון
קטגוריה:כדורגלני מכבי נתניה
קטגוריה:כדורגלני מכבי אחי נצרת
קטגוריה:כדורגלנים זרים בישראל
קטגוריה:ספורטאים מהרפובליקה הדמוקרטית של קונגו בישראל
קטגוריה:ילידי 1979
ניו הרבור

**ניו הארבור** (באנגלית: **New Harbour**, מילולית "נמל חדש") הוא מפרץ ברוחב כ-16 ק"מ בין כף ברנאקי ובאטר פוינט לאורך החוף של ארץ ויקטוריה, מערבית לאי רוס. 

קרחון פראר נשפך אל המפרץ. 

הר ברנס, השוכן בקצה המזרחי של רכס גבעות קוקרי, משקיף אל מפרץ זה ממעל.

## היסטוריה
### גילוי המפרץ
גילתה את המפרץ משלחת דיסקברי (אשר חקרה את אנטארקטיקה בין השנים 1901 -1904).

### מקור השם

המשלחת נתנה למפרץ את שם זהף מאחר שגילתה אותו כאשר אוניית המשלחת "דיסקברי" חיפשה מעגן אפשרי באתר דרומי יותר לאורך חופיה של ארץ ויקטוריה. באנגלית "ניו הרבור" הוא "הנמל החדש". 

ניו הרבור
אאוקלידס (מלך ספרטה)

**אֵאוּקְלִידָס** (ביוונית: **Εὐκλείδας**)  היה מלך ספרטה בין השנים 227-222 לפנה"ס, יחד עם אחיו קלאומנס השלישי.
## חייו
אאוקלידס וקלאומנס היו בניו של לאונידס השני. לאחר שקלאומנס ביצע הפיכה צבאית בשנת 227 לפנה"ס הוא הכתיר את אאוקלידס כמלך השני. היה זה מצב חסר תקדים, שכן על פי המסורת כל מלך היה חייב להיות משושלת אחרת. 

במהלך קרב סלאסיה פיקד אאוקלידס על בעלי הברית של ספרטה. על פי פלוטרכוס, אאוקלידס נהרג במהלך הקרב. כאשר הבחין קלאומנס במות אחיו הוא אמר: "אבדת לי אח יקר ביקרים! אבדת, אתה אציל הנפש, הדוגמה לבני ספרטה ומנגינתם של נשותיה".

## לקריאה נוספת
* דוד גולן, **תולדות העולם ההלניסטי**, הוצאת ספרים ע"ש י"ל מאגנס, תשמ"ג (מהדורה ראשונה) תשמ"ז (מהדורה שנייה).
* פוליביוס. **היסטוריה**. כרך ראשון, ספרים א-ו. תרגם וכתב מבואות: בנימין שימרון. ירושלים, מוסד ביאליק, 1991

* Plutarch. *Lives*. Translated by Bernadotte Perrin. Loeb Classical Library. Cambridge (MA), Harvard University Press, and London, William Heinemann, 1914-1926. 11 vols. Digitized copy in: penelope.uchicago.edu
* Polybius. Translated by W.R. Paton. The Loeb Classical Library. London, William Heinemann, 1922-1925 .


## הערות שוליים

קטגוריה:מלכי ספרטה
שנירר

**שְׁנִירֶר** (שנירער) הוא שם משפחה ממקור גרמני נגזר מעיסוק במכירת חבלים (בגרמנית שנור). או נגזר מהשם שניאור

קטגוריה:שמות משפחה אשכנזיים
פוליקסינידאס

**פוליקסינידאס** (ביוונית: **Πολυξενιδας**; המאה ה-2 לפנה"ס) היה מצביא סלווקי, שיחד עם חניבעל פיקד על הצי הסלווקי בזמן מלחמת אנטיוכוס.

## ביוגרפיה
פוליקסינידאס נולד ברודוס, אולם הוגלה משם ונכנס לשירותו של אנטיוכוס השלישי מלך האימפריה הסלווקית. הוא מוזכר לראשונה במהלך מסעו של אנטיוכוס להירקניה בשנת 209 לפנה"ס, אז פיקד על שכירי חרב כרתים. בשנת 192 לפנה"ס בהתאם להצעת היועץ הצבאי של אנטיוכוס חניבעל, נשלח פוליקסינידאס מיוון לאסיה כדי להביא משם תגבורת למלך שאותה עת היה במסע מלחמה ביוון. מאז לא שומעים עליו עד שנת 191 לפנה"ס, אז נסוג אנטיוכוס מיוון וחזר לאסיה. חניבעל חזה מראש שהרומאים אויביו של אנטיוכוס יקימו צי וישלחו אותו בעקבותיו של אנטיוכוס.

ואכן צי רומאי עשה את דרכו לאסיה ועמד להתאחד עם הציים של רודוס ופרגמון. פוליקסינידאס ביקש מאנטיוכוס שירשה לו לתקוף את הצי הרומאי בטרם יספיק להתאחד עם בעלי בריתו. אנטיוכוס הסכים ופוליקסינידאס יצא עם 70 אניות. אולם האדמירל הרומאי גאיוס ליוויוס סלינטור חמק ממנו והצליח להתאחד עם הצי הפרגמוני. הצי הרומאי מנה כעת 150 אניות, בקרב קוריקוס שיטות הלוחמה הסלווקיות התגלו כחסרות תועלת 10 אניות סלאוקיות נלקחו בשבי ועוד 13 טובעו. פוליקסינידאס עם השאר נמלט והתארגן בנמל אפסוס. הוא נשאר שם במשך החורף, ובאביב של שנת 190 לפנה"ס נודע לו שהצי של רודוס תחת פאוסיסטראטוס עומד להתאחד עם השייטת של ליוויוס. הוא הערים עליו והעמיד פנים כביכול רצונו לבגוד באנטיוכוס בתמורה לכך שירשו לו לחזור לרודוס. ובעוד הם מנהלים משא ומתן, תקף פוליקסינידאס בהפתעה והשמיד כמעט את כל הצי הרודי. הוא ניסה אחר כך להגיע אל סאמוס אולם בגלל סערה נאלץ לשוב לאפסוס.

ליוויוס שקיבל תגבורת של 20 אניות מרודוס, חפץ כעת לתקוף את פוליקסינידאס, אולם הוחלף בפיקוד. אותה שנה ניסה פוליקסינידאס לסגור על הצי הרומאי בנמל טאוס, אולם הרומאים הביסו אותו בקרב מיאונסיס שבו השתמשו הרומאים בטקטיקות לחימה חדשות. פוליקסינידאס איבד אניות רבות וחזר לאפסוס. לאחר קרב מגנסיה חזר לסוריה שמו לא נזכר שוב במקורות העתיקים.

## לקריאה נוספת
* דוד גולן, **תולדות העולם ההלניסטי**, הוצאת ספרים ע"ש י"ל מאגנס, תשמ"ג (מהדורה ראשונה) תשמ"ז (מהדורה שנייה).
* טיטוס ליוויוס. **תולדות רומא**. ספרים א, ב, כא, כב, ל. תרגמה מרומית: שרה דבורצקי. ירושלים, מוסד ביאליק, תשל"ב
* הרולד למב, **חניבעל - האחד נגד רומי**, מערכות, 1964.
* ישראל שצמן. **תולדות הרפובליקה הרומית**. ירושלים, הוצאת ספרים ע"ש י"ל מאגנס, תש"ן.
* תאודור מומזן, **[[דברי ימי רומא]]**. תרגמו צ’ ויסלבסקי, דוד קלעי, צ’ רודי. עורכים: פ. לחובר, צ’ וויסלבסקי. תל אביב, הוצאת מסדה,

* Livius. Translated by F.G. Moore. The Loeb Classical Library. London, William Heinemann, 1919-1959 .
* Polybius. Translated by W.R. Paton. The Loeb Classical Library. London, William Heinemann, 1922-1925 .
* Appianus. Translated by H. White. The Loeb Classical Library. London, William Heinemann, 1912.
* Mommsen, Theodore. ''History of Rome''. Online version in Classic Literature Library.


## הערות שוליים

קטגוריה:הממלכה הסלאוקית
קטגוריה:חניבעל
קטגוריה:מלחמת אנטיוכוס
נורת'רופ גראמן X-47 פגסוס

**נורת'רופ גראמן X-47 פגסוס** הוא כלי טיס בלתי מאויש למטרות ניסוי. התכנון היה כחלק מתוכנית דארפ"א לכלי טיס בלתי מאוישים קרביים, וכיום הוא חלק מתוכנית צי ארצות הברית. ה-X47A היה הבסיס למטוס ההמשך X47-B.

## עיצוב ופיתוח
צי ארצות הברית לא השקיע רבות בכלי טיס בלתי מאוישים עד אמצע שנות ה-2000, אז זכו בואינג ונורת'רופ גראמן בחוזים על סך 2 מיליון דולר לכל חברה, במטרה להקים תוכנית מחקר בת 15 חודשים בנושא.

בשיקולי העיצוב של כלי הטיס הימי היה צורך להתמודד עם סביבת מי מלח, שילוב עם מערכות שליטה ובקרה קיימות, והפעלה בסביבה בה יש הפרעה אלקטרומגנטית רבה. בנוסף, הצי היה מעוניין להשתמש בכלי הטיס למשימות סיור, תוך חדירה למרחב האווירי המוגן וזיהוי מטרות.

בתחילת 2001, הצי חתם על חוזה עם נורת'רופ גראמן לפיתוח כלי טיס בלתי מאויש ימי לצורכי הדגמה, תחת השם "X-47A פגסוס". 

ה-X-47A פועל באמצעות מנוע טורבו-מניפה בודד, המורכב בחלקו האחורי של כלי הטיס. גוף המטוס עשוי מחומרים מורכבים ויש אפשרות לחמשו ב-2 פצצות דמה במשקל 225 ק"ג כל אחת.

## גרסאות
* **X-47A** 
* X-47-B
* X-47-C

## קישורים חיצוניים

קטגוריה:מטוסים ניסיוניים אמריקאיים
קטגוריה:כלי טיס בלתי מאוישים אמריקאיים
קטגוריה:כלי טיס בעלי כנף דלתא
יצחק לב-ארי

**יצחק (איציק) לב-ארי** (1949 – יולי 2012) היה קצין צה"ל בדרגת תת-אלוף. פיקד על חטיבות שריון ושימש ראש חטיבת ההדרכה במפקדת חילות השדה.
## ביוגרפיה
לב-ארי התגייס לצה"ל ב-1967 ועשה את שירותו הצבאי בחיל השריון. הוא פיקד על גדוד 9 בחטיבה 14. ב-1979 מונה למפקד גדוד 532 (קורס מפקדי טנקים) בחטיבה 460. בהמשך שירותו פיקד על חטיבה 889 באוגדה 440 ובשנים 1991 עד 1993 פיקד על חטיבה 130 בעוצבת עידן. לב-ארי היה מפקדה הראשון של מחלקת הבטיחות במפח"ש (מבק"א) וראש חטיבת ההדרכה.

לאחר שחרורו עבד ברפאל - מערכות לחימה מתקדמות, היה בעל חברת שירותי ייעוץ והיה ממקימי עמותת אור ירוק.

## קישורים חיצוניים

## הערות שוליים

קטגוריה:תתי-אלופים בצה"ל
קטגוריה:מפקדי חטיבה 130
קטגוריה:מפקדי גדודים בחטיבה 14
קטגוריה:מפקדי גדודים בחטיבה 460
קטגוריה:אישים הקבורים בבית הקברות מורשה
קטגוריה:ישראלים שנולדו ב-1949
קטגוריה:ישראלים שנפטרו ב-2012
ConfigMgr

**ConfigMgr** (באופן רשמי **ConfigMgr 2012** או **ConfigMgr 2007**. מכונה גם **SCCM**, ראשי תיבות של: **S**ystem **C**enter **C**onfiguration **M**anager), נקרא בגרסאות קודמות (עד 2007) **Systems Management Server** (SMS), היא תוכנה לניהול מערכות ממוחשבות מתוצרת מיקרוסופט לניהול קבוצות גדולות של מחשבים המריצים מערכת הפעלה מסוג Windows, Windows Embedded, Mac OS X, Linux or UNIX, כמו גם מערכות הפעלה למכשירים ניידים כגון Windows Phone, Symbian, iOS ו-Android.

SCCM נותן שליטה מרחוק, ניהול עדכונים (patch management), הפצת תוכנות, התקנה של מערכת הפעלה מרחוק, אבטחת גישה לרשת וכן מבחר התקני תוכנה וחומרה.

## גרסאות קודמות
המערכת הראשונה, שנקראה SMS, עברה את שלבי ההתפתחות הבאים:
* גרסאות  הגדירו את המרחב בו פעל ה-Management Server (אתר הניהול), במונחי ה-NT Domain שנוהל.
* מגרסאות  האתר עבר לניהול קבוצה של תת-רשתות (subnets) באתר ניהול יחידי.
* מגרסת SMS 2003, האתר יכל להגדיר אתר Active Directory יחיד או רבים.
התכונה השימושית ביותר היא תפריט ההתקנות של חומרה ותוכנה אשר נותן שירותי התקנה אוטומטיים וידניים לארגון שלם בסדר גודל של Enterprise.

ההבדל העיקרי בין  ל-SMS 2003 הוא החידוש של Advanced Client. ה-Advanced Client מתקשר עם תשתית ניהול רבת יכולת שנקראת Management Point (או MP) ויכולה לנהל על 25,000 יחידות המריצות Advanced Client.

ה-Advanced Client הכניס יכולת חדשה אשר נתנה מענה לבעיה של מחשבים ניידים אשר יכולים להתחבר לרשת הארגונית ממיקומים שונים ולכן עליו להיות מסוגל להוריד תוכן ממיקומים שונים בארגון (אולם עליו לקבל את המדיניות תמיד מאותו אתר ניהול). כאשר Advanced Client מסוים נמצא בתחומו של אתר אחר (SMS Site), הוא יכול להשתמש בנקודת הפצה מקומית כדי להוריד תוכנה, דבר אשר עלול להיות חיוני כדי לשמר את רוחב הפס לשימושים אחרים.

## קישורים חיצוניים
* 

קטגוריה:תוכנה מבית מיקרוסופט
צ'אק לורי

**צ'ארלס "צ'אק" לורי** (באנגלית: **Charles "Chuck" Lorre**; נולד ב-18 באוקטובר 1952), הוא מפיק, במאי ותסריטאי טלוויזיה יהודי-אמריקאי. יצר קומדיות מצבים רבות לאורך השנים, בהן "דארמה וגרג", "שני גברים וחצי", "המפץ הגדול", "ממי" ו"בי פלוס". שימש גם כמפיק בסדרות "מייק ומולי", "רוזאן" ו-"*United States of Al".* כמו כן יצר את הסדרה "שלדון הצעיר", פרקוול לסדרה המפץ הגדול.

## ביוגרפיה

נולד בשם **צ'ארלס מייקל לוין** (**Charles Michael Levine**) בלונג איילנד שבניו יורק למשפחה יהודית.

לאחר שסיים תיכון למד באוניברסיטת המדינה של ניו יורק בפוסטדם , אך נשר לאחר שנתיים כדי להמשיך בקריירה מוזיקלית.

מ-1979 עד 1992 היה נשוי לשותפתו העסקית פולה סמית'. נולדו להם שני ילדים.

מ-2001 עד 2010 היה נשוי לדוגמנית והשחקנית קארן ויטר.

מ-2010 עד 2011 יצא עם השחקנית והדוגמנית עמנואל ווז'יי.

ב-2018 התחתן עם אריאל מנדלסון.

## קישורים חיצוניים

* 

## הערות שוליים

קטגוריה:אמריקאים ילידי מדינת ניו יורק
קטגוריה:במאי טלוויזיה יהודים אמריקאים
קטגוריה:מפיקי טלוויזיה יהודים אמריקאים
קטגוריה:תסריטאי טלוויזיה יהודים אמריקאים
קטגוריה:המפץ הגדול (סדרת טלוויזיה)
קטגוריה:מלחינים אמריקאים במאה ה-20
קטגוריה:מלחינים אמריקאים במאה ה-21
קטגוריה:אמריקאים שנולדו ב-1952
יהודה טרגר

הרב **יהודה אריה טרגר** (ה' בכסלו תרצ"ד, 23 בנובמבר 1933 - כ"ד בניסן תשע"ה, 13 באפריל 2015) היה רב וראש ישיבה ישראלי-בלגי. ראש ישיבת "עץ חיים" בווילרייק, ליד אנטוורפן שבבלגיה. חתנו של הרב שלמה זלמן אוירבך.

## ביוגרפיה
נולד בעיירה לנצ'נה שבפולין לנחמה לבית פרידמן ולאברהם זאב טרגר, חסיד אמשינוב, מראשי תנועת פאג"י. בהיותו בן שנה עלתה משפחתו לארץ ישראל.

את לימודיו החל בתלמוד תורה ובישיבת עץ חיים, אצל הרבנים שמואל גדליה ניימן, מרדכי דוד לוין ושמואל קיבלביץ. בשנת ה'תש"ט עבר ללמוד בישיבת סלבודקה בבני ברק, שם למד בחברותא עם עמרם זקס, לימים ראש הישיבה. בתקופה זו התקרב לרב אברהם ישעיהו קרליץ.

בשנת ה'תשי"ז נישא למרים בתו של רבי שלמה זלמן אוירבך (נפטרה בשנת ה'תשע"ז, 2017). לאחר נישואיו גר בירושלים ולמד בכולל אברכים במרכז ירושלים בראשות הרב רפאל רייכמן.

החל משנת ה'תשכ"ב, 1962, כיהן כראש ישיבה בישיבת "עץ חיים" בווילרייק, ליד אנטוורפן שבבלגיה. עקב מחלוקת בקהילה היהודית לגבי אופי הלימודים בישיבה, עזב הרב טרגר את משרתו בישיבת "עץ חיים".

לאחר מכן, עבר להתגורר באנטוורפן, שם ניהל סדר יום קבוע של מסירת שיעורים בנושאים מגוונים.

הרב יהודה טרגר נפטר ביום כ"ד בניסן תשע"ה, 13 באפריל 2015 ממחלת הסרטן.

## חיים אישיים
היה נשוי למרים (לבית אוירבך). ילדיהם:

* שמעון שלום - מנהל מוסד בית אברהם לקשישים וניצולי שואה, וחתנו של הרב יעקב קיל מחשובי חסידי אמשינוב.
* יצחק - רב קהל עדת-יעקב ירושלים ועורך ספרי הליכות שלמה, וחתנו של רבי יעקב פרלוב, האדמו"ר מנובומינסק - יושב ראש מועצת גדולי התורה של אגודת ישראל בארצות הברית.
* בתו - נשואה לרב יצחק רייז מגיד שיעור בישיבת ליקווד.
* בתו - נשואה לבן עורך עיתון משפחה הרב משה גרילק.
* בתו - נשואה למשפחת רייכנבך משיקגו.
* בתו - נשואה למשפחת רוזנגרטן מציריך.
* בתו - נשואה למשפחת שרייבר מנכדי החתם סופר.

## קישורים חיצוניים
* 

קטגוריה:ראשי ישיבות בתפוצות
קטגוריה:אנטוורפן: רבנים
קטגוריה:רבנים חרדים
קטגוריה:משפחת חיים יהודה לייב אוירבך
קטגוריה:בוגרי ישיבת סלבודקה (בני ברק)
קטגוריה:ילידי 1933
קטגוריה:נפטרים ב-2015
ננאד מרינקוביץ'

**ננאד מרינקוביץ**' (סרבית: Ненад Маринковић; נולד ב-28 בספטמבר 1988) הוא כדורגלן עבר סרבי ששיחק בעמדת הקיצוני ולעיתים כחלוץ. ננאד הוא אחיו של הכדורגלן נבויסה מרינקוביץ'.

## קריירה
מרינקוביץ' התחיל את הקריירה שלו במחלקת הנוער של פרטיזן בלגרד. ב-5 בדצמבר 2004 ערך את הופעת הבכורה שלו בקבוצה הבוגרת בניצחון 1-3 נגד צ'וקריצ'קי, ובכך הפך לשחקן הצעיר ביותר שרושם דקות משחק במועדון כאשר הוא היה בן 16 שנים ו-68 ימים. בדצמבר  חתם על חוזה ל-3 ושנים במועדון. במהלך התקופה שלו במועדון הושאל לבנאט זרניאמין ו-OFI כרתים.

בקיץ  חתם בסמדרבו. בינואר  חתם בבני יהודה תל אביב הישראלית ועד מהרה הפך לשחקן מוביל במועדון. לאחר שנתיים וחצי במועדון, הוא חתם בסרבט ז'נבה השווייצרית אך לא זכה לדקות משחק רבות. בינואר  חזר לישראל כאשר חתם בהפועל עכו.

בקיץ  חזר לפרטיזן בלגרד מועדון נעוריו ובקיץ  הושאל לווז'דובאץ. בינואר  חתם על חוזה במועדון.

ב-3 בספטמבר 2020, מרינקוביץ' חתם בטלאופטיק.

## קישורים חיצוניים

קטגוריה:כדורגלנים סרבים
קטגוריה:קשרי כדורגל סרבים
קטגוריה:חלוצי כדורגל סרבים
קטגוריה:כדורגלני טלאופטיק
קטגוריה:כדורגלני פרטיזן בלגרד
קטגוריה:כדורגלני OFI כרתים
קטגוריה:כדורגלני סמדרבו
קטגוריה:כדורגלני בני יהודה תל אביב
קטגוריה:כדורגלני סרבט ז'נבה
קטגוריה:כדורגלני הפועל עכו
קטגוריה:כדורגלני ווז'דובאץ
קטגוריה:כדורגלני גזיאנטפ
קטגוריה:כדורגלני ראד בלגרד
קטגוריה:כדורגלנים זרים בישראל
קטגוריה:ספורטאים סרבים ביוון
קטגוריה:ספורטאים סרבים בישראל
קטגוריה:ספורטאים סרבים בטורקיה
קטגוריה:ספורטאים סרבים ברוסיה
קטגוריה:ספורטאים זרים במקדוניה הצפונית
קטגוריה:סרבים שנולדו ב-1988
נבוישה מרינקוביץ'

**נבוישה מרינקוביץ**' (בסרבית: **Небојша Маринковић**; נולד ב-19 ביוני 1986) הוא כדורגלן סרבי. נבוישה הוא אחיו של שחקן הכדורגל ננאד מרינקוביץ'.

## קריירה
מרינקוביץ' התחיל את הקריירה שלו במחלקת הנוער של טימוצ'נין, בגיל מאוחר יותר הוא הצטרף לזו של פרטיזן בלגרד. ביוני  חתם על חוזה במועדון, אך לא זכה לדקות משחק ושיחק לרוב בטלאופטיק (קבוצת המילואים של פרטיזן). את עונת  התחיל עם 4 שערים ב-7 הופעות, אך בינואר  הוחלט להשאילו לאוביליץ'. בעונת  חזר למועדון וסיים כמלך השערים של המועדון בכל המסגרות עם 14 שערים. במהלך התקופה שלו בפרטיזן, הוא הושאל פעמים רבות ובקיץ  שוחרר מהמועדון וחתם בצ'וקריצ'קי. בינואר  הושאל לז'ימנסטיק טרגונה.

בינואר  חתם במכבי פתח תקווה. כבר בהופעת הבכורה שלו נגד מכבי נתניה כבש את שער הבכורה שלו במשחק שנגמר בתיקו 2-2. בקיץ  חתם בהפועל עכו, ובקיץ  חתם בהפועל חיפה. לאחר שמיעט לשחק בהפועל חיפה, עזב את ישראל וחתם בפרת' גלורי האוסטרלית.

באוקטובר  חזר לסרביה וחתם בראד בלגרד מליגת העל הסרבית. בינואר  חתם בסראוואק המלזית.

## קישורים חיצוניים

קטגוריה:כדורגלנים סרבים
קטגוריה:קשרי כדורגל סרבים
קטגוריה:כדורגלני טלאופטיק
קטגוריה:כדורגלני פרטיזן בלגרד
קטגוריה:כדורגלני אירקליס סלוניקי
קטגוריה:כדורגלני יורגודן
קטגוריה:כדורגלני צ'וקריצ'קי
קטגוריה:כדורגלני ז'ימנסטיק טרגונה
קטגוריה:כדורגלני מכבי פתח תקווה
קטגוריה:כדורגלני הפועל עכו
קטגוריה:כדורגלני הפועל חיפה
קטגוריה:כדורגלני פרת' גלורי
קטגוריה:כדורגלני ראד בלגרד
קטגוריה:כדורגלנים זרים בישראל
קטגוריה:ספורטאים סרבים ביוון
קטגוריה:ספורטאים זרים ברומניה
קטגוריה:ספורטאים סרבים בישראל
קטגוריה:ספורטאים זרים באוסטרליה
קטגוריה:ספורטאים זרים במלזיה
קטגוריה:ספורטאים זרים בתאילנד
קטגוריה:סרבים שנולדו ב-1986
אתחול מהרשת

**אתחול מהרשת** (באנגלית: **Network booting** או בקיצור **netboot**) הוא הליך של ביצוע אתחול של מחשב מהרשת במקום מתוך דיסק מקומי. שיטה זו של אתחול משמשת לנתבים, לתחנות נטולות דיסק ולמחשבים עם ניהול מרכזי (thin clients) כמו מחשבים ציבוריים בספריות ומוסדות השכלה. אתחול מהרשת יכול לשמש לניהול מרכזי של אחסון כאשר תומכים בשיטה זו טוענים שהשיטה מפחיתה את עלות התחזוקה. בנוסף היא בשימוש לטיפול באשכולות מחשבים (cluster computing) בהם לתחנות הקצה אין דיסקים מקומיים.

## תמיכת חומרה
מחשבים שולחניים מודרניים באופן כללי תומכים באפשרות לאתחול מהרשת ב-BIOS בעזרת סביבת הפעלה טרום-אתחולית (Preboot Execution Environment או PXE).

מערכות MAC  - PowerPC מאוחרים משנת 1998 (G3-G5) יכולים לבצע אתחול ישירות מהקושחה לדיסק רשת על ידי NetBoot. מחשבים אישיים ישנים יותר יכולים להשתמש באתחול מדיסק או התקן USB עם תוכנה שיודעת לעשות אתחול מהרשת.

## תהליך
התוכנה הראשונה שרצה נטענת משרת במיקום רשת מסוים. עבור רשתות מבוססות IP, הדבר נעשה בדרך כלל תוך שימוש בפרוטוקול "Trivial File Transfer Protocol". השרת ממנו מתבצע האתחול יכול להיות מאותר על ידי שידור "Bootstrap Protocol" או בקשת DHCP.

באתחול אופייני בדרך כלל התוכנה הראשונה שנטענת אינה מכילה את ה-"Image" של מערכת ההפעלה אותה רוצים להעלות, אלא מנהל אתחול קטן, כמו PXELINUX אשר יודע להציג תפריט ואז לטעון את מערכת ההפעלה על ידי הפעלת פעולות שניות של ה-"bootloader".

## ראו גם
* UNetbootin

קטגוריה:מערכת הפעלה
קטגוריה:תוכנות מערכת
טרגר

**טרגר** הוא שם משפחה ממקור גרמני (תעתיקים נפוצים הם Träger, Traeger, Dreger Dräger).

קטגוריה:שמות משפחה אשכנזיים
קטגוריה:שמות משפחה גרמניים
עמנואל פאפו

**עמנואל פאפו** (נולד ב-3 במרץ 1981) הוא כדורגלן עבר גנאי.

## קריירה
פאפו התחיל את הקריירה שלו בליברטי פרופשיונלס. בקיץ  חתם במ.ס. אשדוד הישראלית. ב-13 בספטמבר 2003 ערך את הופעת הבכורה שלו בניצחון 0-2 נגד הפועל פתח תקווה. ב-30 בנובמבר 2003 הבקיע את שער הבכורה שלו בתיקו 3-3 נגד הפועל תל אביב בדקה ה-90.

בקיץ  חתם בהפועל כפר סבא שעלתה לליגת העל בסיום העונה הקודמת ועזר לה במאבקי ההישרדות בליגת העל. בקיץ  חתם בא.א.ק. לרנקה הקפריסאית, בסיום עונת  ירד עם הקבוצה לליגה השנייה.

בקיץ  חזר לישראל כאשר חתם בהפועל חיפה. לאחר שלא זכה לדקות משחק, בינואר  חתם בבית"ר שמשון תל אביב מהליגה הלאומית.

בקיץ  חזר לליברטי פרופשיונלס, בה שיחק ארבע עונות בסיומן פרש מכדורגל.

ב-19 באוקטובר 2002 ערך את הופעת הבכורה שלו בנבחרת גאנה נגד  פאפו השתתף עם הנבחרת באולימפיאדת אתונה (2004), אך הנבחרת הודחה בשלב הבתים. הוא השתתף עם הנבחרת במונדיאל 2006 שהיה המונדיאל הראשון אליו העפילה לראשונה בתולדותיה באותה שנה, ואף הגיע עימה לשמינית הגמר.

## קישורים חיצוניים

קטגוריה:כדורגלנים גנאים
קטגוריה:בלמי כדורגל גנאים
קטגוריה:מגני כדורגל גנאים
קטגוריה:אקרה: כדורגלנים
קטגוריה:כדורגלני ליברטי פרופשיונלס
קטגוריה:כדורגלני מועדון ספורט אשדוד
קטגוריה:כדורגלני הפועל כפר סבא
קטגוריה:כדורגלני א.א.ק. לרנקה
קטגוריה:כדורגלני הפועל חיפה
קטגוריה:כדורגלני בית"ר שמשון תל אביב
קטגוריה:כדורגלנים זרים בישראל
קטגוריה:ספורטאים גנאים בישראל
קטגוריה:כדורגלנים באולימפיאדת אתונה (2004)
קטגוריה:כדורגלני גביע אפריקה לאומות 2004
קטגוריה:כדורגלני גביע אפריקה לאומות 2006
קטגוריה:כדורגלני מונדיאל 2006
קטגוריה:כדורגלני נבחרת גאנה
קטגוריה:גנאים שנולדו ב-1981